Brestovec – Záblatie 1:2 (0:1)
Hostia začali lepšie a už v úvode zápasu premárnili tri dobré šance. V 23. min po darovanom priamom kope otvoril skóre utešenou strelou z 30 m Agafon. V 36. min z priameho kopu L. Burško posadil loptu na hlavu M. Vidu, no ten namieril na brvno. V 65. min sa po chybe domácej obrany presadil Jurčák. V 90. min bol v hosťujúcej šestnástke faulovaný Čerešňa a pokutový kop s prehľadom premenil Horeš. Hostia si napriek tomu zaslúžene odviezli z Brestovca všetky body.